ભારતમાં સામ્યવાદી ચળવળનો પ્રારંભ તત્કાલીન સોવિયેત રશિયા અને ચીનની સામ્યવાદી ક્રાંતિથી પ્રભાવિત થઈ, ભારતમાં પણ માર્ક્સવાદ-સામ્યવાદની વિચારસરણી આગળ વધારવા માટે માર્ક્સવાદી-સામ્યવાદી સંગઠનો ઊભાં થયા. કામદાર-મજદૂર ચળવળ સંગઠનો પે ભારતમાં તેમનાં પોકેટ્સ ઊભા થવા લાગ્યાં. પ્રારંભમાં તો તેલંગાણા પ્રદેશમાં માર્ક્સવાદી સામ્યવાદીઓએ સશસ્ત્ર ક્રાંતિનો પ્રયાસ પણ કરેલો, જેને સરદાર પટેલે નાકામ બનાવેલ. એમાંથી પદાર્થપાઠ લઈ, માર્ક્સવાદીઓએ સરહદી રાજ્યો-વિસ્તારોમાં તેનાં થાણાં જમાવ્યાં. જેથી વિદેશી મદદ મળી રહે. એ મુજબ કેરળ, પશ્ર્ચિમ બંગાળ, ત્રિપુરા વગેરેમાં માર્ક્સવાદી-સામ્યવાદી તરીકે અને બિહારથી લઈ ઓરિસ્સા, ઝારખંડ, છત્તીસગઢ, તેલંગાણા, આંધ્ર વગેરે વનવાસી વિસ્તારોમાં ‘માઓવાદ’ને નામે નક્સલવાદી સશસ્ત્ર વિદ્રોહનો સિલસિલો શ કરવામાં આવ્યો. ચીન દ્વારા તેને પ્રત્યક્ષ-પરોક્ષ-હથિયારો-નાણાંકીય સહાય પહોંચાડવામાં આવી રહી છે.